Canpo Santo Stefano o Canpo Morosini xe uno dei canpi più grandi de Venesia. Se cata inte el sestièr de San Marco, non lontàn dal Ponte de l'Academia. So sto canpo se ghe faça ła Cexa de Santo Stefano, ła Cexa de San Vidal, Pałaso Morosini, Pałaso Loredan e Pałaso Pisani. Al çentro del canpo se leva la statua del leteràto Niccolò Tommaseo. Na particołarità de Canpo Santo Stefano xe che durante el periodo de primavera i putèłi de Venesia uxa sto canpo cofà parco zoghi. de frecuente se pol vedarli co i xeséti drìo cołoràr su'l sałìxo del canpo o incontrarli mentre che i core coi patini.